Diari Oficial de la Generalitat Valenciana


Sumari del DOGV 8262, del 27-03-2018 (2018/3081)

Extracte de la Resolució de 14 de març de 2018, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2018, ajudes personals per a la promoció de l'autonomia personal i per a l'atenció especialitzada residencial de persones amb diversitat funcional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3081


Data del document
:   14-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 14 de març de 2018, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2018, ajudes personals per a la promoció de l'autonomia personal i per a l'atenció especialitzada residencial de persones amb diversitat funcional. [2018/3081]  
BDNS (identif.): 391056.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Poden sol·licitar les ajudes les persones físiques que tinguen la condició legal de persona amb discapacitat o diversitat funcional residents a la Comunitat Valenciana.  
  
Segon. Objecte  
1. Es consideren com a objecte d'ajudes personals per a facilitar l'autonomia personal les següents:  
a) Adquisició d'ajudes tècniques i productes de suport.  
b) Ajudes destinades a l'eliminació de barreres arquitectòniques en l'interior de l'habitatge i l'adaptació funcional de la llar.  
c) Ajuda per a l'adaptació de vehicles.  
d) Ajudes de transport per a l'assistència a tractaments i centres assistencials.  
2. Les ajudes personals per a l'atenció especialitzada residencial a persones amb diversitat funcional es concedeixen amb caràcter de subvenció personal i finalista, per a atendre les necessitats d'atenció integral de la persones amb discapacitat o amb malaltia mental crònica que no tenen suficients recursos econòmics i requereixen atenció assistencial i cures especials, que no es poden prestar en el medi familiar. L'atenció residencial podrà desenvolupar-se en residències i habitatges tutelats.  
  
Tercer. Bases reguladores  
Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat. Publicada en el Diari Oficial de la Generalitat Valenciana número 7705, de 26 de gener de 2016.  
  
Quart. Quantia  
1. Les subvencions concedides, en virtut d'aquesta convocatòria, estan dotades amb un import global estimat:  
- Ajudes personals per a facilitar l'autonomia personal: 356.879,00 euros.  
- Ajudes personals per a l'atenció especialitzada residencial: 7.650.228,56 euros.  
2. L'import de la subvenció es determinarà en atenció a la puntuació obtinguda, i els criteris que s'estableixen en la resolució de convocatòria.  
  
Cinqué. Termini de presentació de sol·licituds  
1. El termini de presentació de sol·licituds d'ajudes personals per a la promoció de l'autonomia personal serà de 30 dies naturals, comptadors des de l'endemà de la publicació d'aquesta resolució en extracte en el Diari Oficial de la Generalitat Valenciana.  
2. Les sol·licituds d'ajudes per a l'atenció especialitzada residencial de persones amb diversitat funcional podran presentar-se a partir de l'endemà de la publicació d'aquesta resolució en el Diari Oficial de la Generalitat Valenciana, i el termini de presentació de sol·licituds finalitza el dia 1 de desembre de 2018.  
  
Sisé. Altres dades  
1. Sol·licituds. Preferentment en el Registre General de les direccions territorials d'Igualtat i Polítiques Inclusives corresponent al municipi en què resideix el sol·licitant, així com en qualsevol dels llocs que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
2. Documentació: la prevista en l'apartat cinqué de la resolució de convocatòria.  
El model de sol·licitud, de documentació específica i de domiciliació bancària estan a disposició dels interessats en el portal de la Generalitat (www.gva.es), si accediu als apartats «Guia Prop», «Tràmits i serveis».  
3. Criteris de valoració: en l'avaluació de les sol·licituds es podrà obtindre un màxim de 100 punts, d'acord amb els criteris que estableix l'apartat nou i onze de la resolució de convocatòria, i s'haurà d'obtindre una puntuació mínima de 60 punts per a la concessió de la subvenció.  
  
  
València, 14 de març de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.